Isonuijasammal

Isonuijasammal (Meesia longiseta) on nuijasammaliin kuuluva lehtisammallaji. Suvun muita Suomessa esiintyviä lajeja ovat tihkunuijasammal (Meesia uliginosa), kairasammal (Meesia triquetra) ja pohjannuijasammal (Meesia hexasticha). Laji kasvaa tiiviinä, noin 5-10 cm korkeina tuppaina keski- ja runsasravinteisilla letoilla ja nevoilla, etenkin lähteisissä ja tulvaisissa reunaosissa väli- ja rimpipinnoilla.

Isonuijasammal on luokiteltu Suomessa erittäin uhanalaiseksi. Lajin suojelemiseksi on kokeiltu etäsuojelua, jossa laboratoriossa itiöistä kasvatettuja taimia on istutettu luontoon.

Lähteet 

Hiirensammalet (alaluokka)